पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा विधानसभा अध्यक्ष ज्ञानचंद गुप्ता ने शुक्रवार को सेक्टर-21 स्थित अलकेमिस्ट अस्पताल का दौरा कर वहां मौजूद कोविड व अन्य रोगियों का हालचाल पूछा। इसके उपरांत अलकेमिस्ट अस्पताल के परिसर में उपायुक्त मुकेश कुमार आहूजा, अतिरिक्त उपायुक्त, सिविल सर्जन व अलकेमिस्ट के डाक्टरों के साथ कोविड-19 से संबंधित आवश्यक सुविधाओं के बारे में चर्चा की।
उन्होंने आईसीयू, वन और टू में जाकर वहां का भी निरीक्षण किया। वहां इलाज के लिये आए मरीजों से बात की। उन्होंने कहा कि जिला के सभी अस्पतालों को आश्वासन दिया कि ऑक्सीजन, बेड और इंजेक्शनों की सरकार की तरफ से कोई कमी नहीं आने दी जाएगी। सीएम लगातार अस्पतालों और कोविड सेंटरों का दौरा कर वहां का जायजा लेकर स्वयं मॉनिटरिंग कर रहे है।
इस अवसर पर उपायुक्त मुकेश कुमार आहूजा, अतिरिक्त उपायुक्त मोहम्मद इमरान रजा, सिविल सर्जन जसजीत कौर, अलकेमिस्ट अस्पताल के डाॅक्टर, पंचकूला नगर निगम मेयर कुलभूषण गोयल, भाजपा जिला महामंत्री वीरेंद्र राणा, सेक्टर-21 के काउंसलर सुनीत सिंगला व बीजेपी के अन्य गणमान्य व्यक्ति उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn